**Z A P I S N I K**

1. seje Sveta šole II. gimnazije Maribor, dne 15. 10. 2019

Prisotni: G. Bedenik, S. Cvar, A. Gačanovič, mag. N. Harl, dr. M. Jagodič, mag. I. Ketiš, T. Klis, mag. H. Kujundžić Lukaček, V. Peršak, B. Režonja, T. Simonič, B. Svetel, V. Tement, mag. I. Lorenčič, T. Lepoša in T. Zagoranski

Dnevni red:

1. Potrditev zapisnikov zadnjih sej sveta šole v šolskem letu 2018/19
2. Obravnava samoevalvacije v šolskem letu 2018/19 (področje: vodenje) in Ocenjevanjedela učiteljev v šolskem letu 2018/19
3. Obravnava in sprejem Poročila o delu za šolsko leto 2018/19
4. Obravnava in sprejem Letnega delovnega načrta za šolsko leto 2019/2020
5. Predlog vpisa za šolsko leto 2020/2021
6. Druge aktualne informacije

S. Cvar, predsednica sveta šole, je pozdravila vse prisotne in predlagala dnevni red, ki so ga člani sveta šole soglasno potrdili.

**Ad. 1. Potrditev zapisnikov 3. redne seje sveta šole ter dveh korespondenčnih sej (26. 4. 2019 in 25. 6. 2019) v šolskem letu 2018/19**

Ker na zapisnike zadnji treh sej v šolskem letu 2018/19 ni bilo pripomb, so bili z glasovanjem soglasno potrjeni.

**Ad. 2 Obravnava samoevalvacije v šolskem letu 2018/19 (področje: vodenje) in Ocenjevanjedela učiteljev v šolskem letu 2018/19**

Tjaša Lepoša, svetovalna delavka, je na kratko predstavila samoevalvacijo (vodenje in ocenjevanje dela učiteljev), ki smo jo z dijaki izvedli v šolskem letu 2018/2019, ker je bilo gradivo poslano v pregled vsem članom sveta šole skupaj z vabilom. Učitelji in predstavniki sveta staršev so predstavitev že slišali, dijaki pa bodo z njo seznanjeni v novembru.

Delo ravnatelja je dobro ocenjeno, povprečna ocena je 4,1 – je spoštljiv in demokratičen, dostopen za pomoč in nasvete. Nekoliko nižja je ocena (3,9) pri trditvi, da obravnava vse dijake enako. Zadovoljstvo po letnikih rahlo upada, a ni bistvenega odstopanja.

Ocenjevanje dela učiteljev je opravljeno vsaki dve leti. Povprečna ocena dijakov je bila 4,2. Visoko oceno so dobili učitelji za trditev, da imajo spoštljiv odnos do dijakov. Trditev, da ima učitelj ustrezne načine pridobivanja kreditnih točk, bomo v prihodnje izpustili, ker so kreditne točke neobvezujoče.

Ker ni bilo dodatnih vprašanj, je predsednica sveta šole predlagala glasovanje in soglasno je bil sprejet sklep:

**Sklep 1: Svet šole je seznanjen s samoevalvacijo v šolskem letu 2018/2019.**

**Ad 3. Obravnava in sprejem Poročila o delu za šolsko leto 2018/19**

G. ravnatelj je povedal, da bo tudi poročilo na kratko predstavil, ker so bili učitelji in predstavniki sveta staršev z njim že seznanjeni, vsi člani sveta šole pa so ga prejeli skupaj z vabilom.

Rezultati mature so podobni kot lansko leto, ohranili smo število zlatih maturantov, pri mednarodni maturi pa smo imeli celo tri maturante z vsemi točkami.

Projektov smo imeli veliko, nekateri Erasmus projekti so se iztekli (Uganda, Thunderstorms), nekateri pa se bodo nadaljevali tudi v tem šolskem letu.

Imeli smo omejitev vpisa in dijaki so kvalitetni.

Pri šolskih tekmovanjih smo dosegli 55 zlatih priznanj, povečano je bilo število srebrnih in bronastih.

Priznanja – ključ šole je prejelo čez 500 dijakov.

Mednarodno sodelovanje je bilo intenzivno, saj smo izvedli izmenjave z Rusijo, Kitajsko, Izraelom, Srbijo, Švedsko …

Povprečni uspeh dijakov je bil 4,2, ponavljalcev skoraj nimamo.

A.Gačanovič je dodala, da je povprečna ocena dijakov in učiteljev nad 4, kar je zelo pohvalno.

Ker tudi tu ni bilo dodatnih vprašanj, je predsednica sveta šole predlagala glasovanje in sprejet je bil sklep:

**Sklep 2: Poročilo o delu za šolsko leto 2018/19 je svet šole soglasno sprejel.**

**Ad 4. Obravnava in sprejem Letnega delovnega načrta za šolsko leto 2019/2020**

Tudi tukaj je ravnatelj na kratko povzel naslednje:

* rezultate mature si želimo izboljšati;
* razširjati želimo socialne kompetence in medgeneracijsko sodelovanje;
* pripravljamo 70. obletnico šole – 18. 4. 2020 bo zaključna akademija v veliki dvorani SNG Maribor, nato bo sledilo slavje v šoli, pripravili bomo tek skozi Drugo, razne razstave, …;
* vpisanih imamo 810 dijakov;
* pripravljamo novo izmenjavo s Tunisom;
* nekateri projekti se nadaljujejo, tudi Ugando bomo nadaljevali z drugim projektom;
* dejavnosti DrugaDruga se že izvajajo, letos ji finančno pomaga še projekt RAST;
* vsekakor je pred nami živahno in pestro šolsko leto.

Ker tudi tu ni bilo dodatnih vprašanj, je predsednica sveta šole predlagala glasovanje in sprejet je bil sklep:

**Sklep 3: Letni delovni načrt za šolsko leto 2019/20 je svet šole soglasno sprejel.**

**Ad 5. Predlog vpisa za šolsko leto 2020/2021**

Predsednica sveta šole je predstavila predlog vpisa za šolsko leto 2020/2021, ki je enak kot letošnji in sicer 6 splošnih oddelkov (168 dijakov), 1 športni oddelek (18 dijakov) in 2 oddelka MM (44 dijakov). V MM oddelek je vedno vpisanih 32 dijakov.

**Sklep 4: Predlog vpisa za šolsko leto 2020/2021 je svet šole soglasno sprejel.**

**Ad 6. Druge aktualne informacije**

Jih ni bilo.

1. redna seja sveta šole je bila zaključena ob 17.20.

Številka: 900-2/2019/6

Datum: 18. 10. 2019

Zapisala: Predsednica sveta šole:

Tatjana Zagoranski Sanja Cvar